Document ID: 32000D0138

32000D0138
L 046/36
JURNALUL OFÍCIAL AL UNIUNII EUROPENE
DECIZIA COMISIEI
din 16 februarie 2000
de modificare a Deciziei 87/257/CEE privind lista unităților din Statele Unite ale Americii autorizate pentru importul de carne proaspătă în Comunitate
[notificată cu numărul C(2000) 380]
(Text cu relevanță pentru SEE)
(2000/138/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină, ovină, caprină și porcină, de carne proaspătă , respectiv de produse din carne provenind din țări terțe (1), astfel cum a fost modificată ultima dată prin Directiva 97/79/CE (2), în special articolul 4 alineatul (1) și articolul 18 alineatul (1),
întrucât:
(1)
Lista unităților din Statele Unite ale Americii autorizate pentru importul de carne proaspătă în Comunitate a fost întocmită inițial prin Decizia 87/257/CEE a Comisiei (3), astfel cum a fost modificată ultima dată prin Decizia 1999/301/CE (4); această listă poate fi modificată oricând, mai ales ținând seama de rezultatele inspecțiilor comunitare efectuate în Statele Unite ale Americii.
(2)
Statele Unite ale Americii au furnizat garanții care atestă că unitatea 244W, IBP, Waterloo, Iowa, are în prezent posibilitatea de a efectua examinarea cărnii de porc pentru depistarea trichinei, în conformitate cu Directiva 72/96/CEE a Consiliului (5), astfel cum a fost modificată ultima dată prin Directiva 94/54/CE a Consiliului (6).
(3)
Lista unităților trebuie actualizată/consolidată corespunzător.
(4)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 87/257/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 16 februarie 2000.

Labels: 0
3
17
18